Organizacijski odbor Lovrakovih dana kulture

Radna skupina za organizaciju stručnog skupa

Osnovna škola Mate Lovraka

Trg Mate Lovraka 11, Veliki Grđevac

**Kako (p)ostati sretan učitelj -**

**učitelj za novo doba?**

**Osnovna škola Mate Lovraka Veliki Grđevac,**

**6. lipnja 2014. u 8.00**

* **Marina Petković Liker, fonetičarka, redateljica i dramska pedagoginja**

**GLAS – KAKO GA ČUVATI I KAKO GA KREATIVNO KORISTITI**

Na radionici će se proći kroz jednu od tehnika pripreme tijela i glasa za skladno i ugodno korištenje glasa u govoru. Uz to, rad će biti posvećen otkrivanju povezanosti glasa s emotivnošću, atmosferom i karakterom kao pretpostavkom slobodnog, uvjerljivog i doživljenog govorenja, a polaznici će se upoznati s nekoliko pristupa razvoju ekspresivnosti u glasu i govoru.

* **Ivana Bašić, biblioterapeutkinja**

**TRI GLASA ALITERACIJE – OTKRIVANJE ČITATELJSKIH STRATEGIJA**

Na radionici će biti ponuđeni tekstovi koji oprimjeruju različite načine čitanja iz užitka s kojima se sudionici mogu poistovjetiti. Podijelit će iskustva, utvrditi sličnosti i različitosti u osobnim doživljajima čitanja. Zatim će sudionici, vođeni problemskim pitanjima, proučiti važne aspekte čitateljskih tehnika i izraditi prikaze modela. Na kraju radionice održat će se diskusija o važnosti dijeljenja iskustva čitanja i osvještavanja različitih čitateljskih strategija za jačanje motivacije za čitanje kod uspavanih, nemotiviranih i neposvećenih čitatelja.

* **Nada Ivanović, artterapeutkinja**

**LIKOVNO ISTRAŽIVANJE KAO NAČIN REFLEKSIJE I RJEŠAVANJA STRESA**

Radionica je tematski vođena s ciljem upoznavanja s različitim načinima strukturiranja art terapije te različitim metodama i tehnikama. Kroz osobno iskustvo polaznici uče različite direktivne pristupe u art terapiji te kako oni mogu utjecati na dinamiku između osobe, grupe i facilitatora.

* **Manuela Čeprnja, klinička i socijalna psihologinja**

**KAKO OLAKŠATI RADNU I OSOBNU SVAKODNEVICU UČITELJA**

Na radionici će biti riječi o važnosti djelovanja umjetnosti na psihu, važnosti utjecaja učiteljskog poziva na razvoj društvene zajednice, o važnosti stabilnosti psiho-emocionalno-socijalnog života učitelja. Sudionici će proći kroz tehnike opuštanja s naznakom na prepoznavanje stanja u kojem smo i naučit će neke tehnike opuštanja i samohipnoze koje pozitivno djeluju na rješavanje stresnih procesa u organizmu trenutačno ili dugoročno.

* **Zoran Atlija, Želimir Bertić, Bojan Horvat, Nikola Kovaček, nastavnici**

**U ZDRAVOM TIJELU ZDRAV DUH**

Sudionici radionice upoznat će se s različitim tehnikama svladavanja stresa koristeći fizičko tijelo, naučit će tehnike opuštanja i razbuđivanja, važnost pravilne prehrane u cilju svladavanja stresa; naučit će vježbe koje služe za ublažavanje boli dijelova tijela koji su najizloženiji stresu u učiteljskom poslu.

**Molim sve zainteresirane da se prijave na stručni skup na ettaedu.eu do 1. lipnja 2014. (pod imenom više savjetnice mr. Šimice Mihaljević), a da do istog datuma riješe anketu na stranici http://goo.gl/YJUBnu kako bi bili raspoređeni u radionicu prema svom izboru. Sudionici koji ne riješe anketu bit će raspoređeni u radionice prema izboru organizatora. Voditelji radionica mole sudionike da ponesu ležerniju odjeću.**

**Radujemo se susretu s vama!**

**Nikolina Marinić, prof. savjetnik Ravnateljica:**

**e-mail:** **nikolina.marinic@bj.htnet.hr****, mobitel: 091/515-2597 Ivana Pavlečić**